GANGULY
ఆసీస్‌ తొలిటెస్ట్‌ ఓడితే సిరీస్‌ను కాపాడుకోవడం కష్టం: గంగూలీ
న్యూఢిల్లీ: నాలుగు టెస్టుల బోర్డర్‌-గవాస్కర్‌ ట్రోఫిలో భాగంగా భారత పర్యటకు వచ్చిన ఆస్ట్రేలియా నుంచి గట్టి పోటీ లభిస్తుందని తాను అనుకోవడం లేదని టీమిండియా మాజీ కెప్టెన్‌ గంగూలీ అభిప్రాయం వ్యక్తం చేశాడు.పూణేలో జరుగు తున్న తొలి టెస్టులో ఆసీస్‌ పరాజయం చెందితే,ఇక వారు సిరీస్‌ను కాపాడు కోవడం కష్టమని పేర్కొన్నాడు. తొలిసారిగా ఒక టెస్టుకు ఆతిథ్యమిస్తున్న పూణే పిచ్‌ రాను రాను స్పిన్‌ బౌలింగ్‌కు అనుకూలించే అవకాశం ఉండటంతో ఆస్ట్రేలియా ఎంత వరకు బరిలో నిలబడుతుందనే విషయం తెలియాల్సి ఉందన్నాడు. నాలుగు టెస్టు మ్యాచ్‌ల సిరీస్‌ ఆడేందుకు భారత్‌కు వచ్చిన ఆసీస్‌కు వైట్‌ వాష్‌ తప్పకపోవచ్చని గంగూలీ పేర్కొన్నాడు.ఆ
సీస్‌ను ఎప్పుడూ గౌరవిస్తామని,ఆ జట్టు కొన్ని సంవత్సరాల నుంచి వారు చాంపియన్‌ తరహాలో టెస్టు క్రికెట్‌ ఆడుతుంది.గత 30-40 సంవత్సరాలలో నేను చూసిన అత్యుత్తమ జట్లలో ఆసీస్‌ ఒకటి.కానీ ఇక్కడి స్పిన్‌ ట్రాక్‌పై భారత్‌ను ఆసీస్‌ ఎలా అడ్డుకుంటుందనేది ప్రధాన ప్రశ్న.కోహ్లీ సేనను స్వదేశంలో ఓడించడం ఆసీస్‌కు అంత ఈజీ కాదు అని గంగూలీ వివరించాడు.భారత స్పిన్‌ను సమర్థవంతంగా ఎదుర్కోగలిగే ఒకే ఒక్క ఆటగాడు స్మిత్‌ మాత్రమేనన్నాడు.స్మిత్‌కు స్పిన్‌పై మంచి అవగాహన ఉందని, భారత్‌కు స్మిత్‌ నుంచే గట్టి పోటీ ఉండవచ్చని గంగూలీ అభిప్రాయం వ్యక్తం చేశాడు.ఐపిఎల్‌ పిచ్‌లకు,టెస్టు పిచ్‌లకు చాలా తేడా ఒక్క మాటలో చెప్పాలంటే ఐపిఎల్‌ పిచ్‌లకు ప్రస్తుతం జరుగుతున్న టెస్టు పిచ్‌లకు చాలా తేడా ఉంటుందని గంగూలీ పేర్కొన్నాడు.ఐపిఎల్‌ పిచ్‌లు ప్లాట్‌గా ఉండటంతో పాటు గ్రౌండ్స్‌ చిన్నివిగా ఉంటాయన్నాడు.దీంతో మంచి స్కోరు చేసే అవకాశం ఉంటుందని గంగూలీ వివరించాడు.అశ్విన్‌,జడేజాల స్పిన్‌ను వార్నర్‌ ఎదుర్కోగలడని తాను ఖచ్చితంగా చెప్పలేనని గంగూలీ పేర్కొన్నాడు.